ΓΡΑΠΤΗ ΕΡΩΤΗΣΗ E-2766/00

υποβολή: John McCartin (PPE-DE) προς την Επιτροπή

(1 Σεπτεμβρίου 2000)

Θέμα: Τα ορφανοτροφεία στη Ρουμανία

Μπορεί η Επιτροπή να παράσχει πληροφορίες σχετικά με την παρούσα κατάσταση των ορφανοτροφείων και των παιδικών ιδρυμάτων στη Ρουμανία και να περιγράψει συνοπτικά τις δράσεις τις οποίεςλοποιεί σήμερα η Επιτροπή στο πλαίσιο σχεδίων που χρηματοδοτούνται από την ΕΕ και οι οποίες αποσκοπούν στη βελτίωση των ιδρυμάτων αυτού του είδους, στην προστασία των παιδιών και την επανένταξή τους στις οικογένειές τους ή σε θετές οικογένειες;

Απάντηση του κ. Verheugen εξ ονόματος της Επιτροπής

(29 Σεπτεμβρίου 2000)

Η Επιτροπή παρέχει συνδρομή στη Ρουμανία, κυρίως μέσω του προγράμματος PHARE, για την αντιμετώπιση της επισφαλούς κατάστασης στην οποία βρίσκονται τα παιδιά των ιδρυμάτων, από το 1990. Ενώ κατά τα πρώτα έτη κυριαρχούσε η ανθρωπιστική συνδρομή (χορήγηση επισιτιστικής βοήθειας, πετρελαίου θέρμανσης και φαρμάκων και εκτέλεση εργασιών επισκευής και συντήρησης των ιδρυμάτων), όπως άλλωστε απαιτείτο λόγω της κατάστασης έκτακτης ανάγκης, τώρα πλέον τα προγράμματα σχεδιάζονται με σκοπό την αντιμετώπιση της κατάστασης στον διαρθρωτικό τομέα και τη μεταρρύθμιση της πολιτικής της Ρουμανίας στον τομέα της περίθαλψης του παιδιού. Η εξέλιξη της κατάστασης περιγράφηκε στη γνωμοδότηση που εκδόθηκε του 1997 σχετικά με την προσχώρηση της Ρουμανίας(1) και στις περιοδικές εκθέσεις των ετών 1998 και 1999 σχετικά με την πορεία της Ρουμανίας προς την προσχώρηση(2). Ειδικότερα, στην περιοδική έκθεση για το έτος 1999πογραμμιζόταν ότι οι συνθήκες διαβίωσης σε όλα τα ιδρύματα περίθαλψης παιδιών είχε επιδεινωθεί σημαντικότατα κατά το 1999 για οικονομικούς και διοικητικούς λόγους. Η ασαφής και περίπλοκη κατανομή των αρμοδιοτήτων μεταξύ τεσσάρων κεντρικών αρχών, οι οποίες εμπλέκονται στον τομέα της προστασίας του παιδιού, η ελλιπής εποπτεία εκ μέρους της κεντρικής διοίκησης καθώς και οι δημοσιονομικοί περιορισμοί αναφέρονταν ως τα κυριότερα προσκόμματα για την επίτευξη προόδου.

Μετά την περιοδική έκθεση για το 1999, η αρμοδιότητα για όλα τα παιδιά ιδρυμάτων, συμπεριλαμβανομένων εκείνων που παλαιότεραπάγονταν στα Υπουργεία Υγείας και Παιδείας και στο Τμήμα Ατόμων με Ειδικές Ανάγκες, ανατέθηκε σε μιαν ενιαία αρχή, την Εθνική Υπηρεσία για την Προστασία των Δικαιωμάτων του Παιδιού. Η διαχείριση όλων των ιδρυμάτων αποκεντρώθηκε και ανατέθηκε στις τοπικές αρχές. Θεσπίστηκαν διατάξεις που εγγυώνται τη διάθεση επαρκούς μέρους του προϋπολογισμού για την περίθαλψη των παιδιών, με τη διόρθωση του κρατικού προϋπολογισμού του έτους 1999 και με την ανακατανομή των πιστώσεων του προϋπολογισμού του έτους 2000.

Η Επιτροπή και οι ρουμανικές αρχές σχεδιάζουν επί του παρόντος ένα πρόγραμμα ύψους 25 εκατ. στο πλαίσιο του προγράμματος PHARE για τη στήριξη της εν εξελίξει μεταρρύθμισης. Η διάθεση δημοσιονομικών πιστώσεων για τη διατροφή και τη συντήρηση αποτελεί ευθύνη της ρουμανικής κυβέρνησης.

Το πρόγραμμα PHARE για την προστασία του παιδιού θα αποτελεί από τα ακόλουθα στοιχεία: δημιουργία και ανάπτυξη έργων για την ευημερία των παιδιών πλήρως ενσωματωμένων στις τοπικές κοινότητες, με ιδιαίτερη έμφαση στην αποτροπή της εγκατάλειψης και του εγκλεισμού των παιδιών σε ιδρύματα" αναδιάρθρωση των ιδρυμάτων εσωτερικής περίθαλψης" παροχή τεχνικής βοήθειας (πιθανώς με αξιοποίηση της εμπειρίας των κρατών μελών μέσω προγραμμάτων αδελφοποίησης, π.χ. απόσπαση εθνικών εμπειρογνωμόνων στην κυβέρνηση της Ρουμανίας) με στόχο τη διευκόλυνση της συνεργασίας μεταξύ του Υπουργείου Εργασίας και τωνπηρεσιών κοινωνικής προστασίας (σε κεντρικό και τοπικό επίπεδο) με τα τμήματα περίθαλψης του παιδιού (σε κεντρικό και τοπικό επίπεδο), προκειμένου να διασφαλίζεται ότι η εν γένει πολιτική κοινωνικής προστασίας της Ρουμανίας παρέχει αποτελεσματική στήριξη σε οικογένειες με παιδιά σε κίνδυνο και να αποτρέπεται η εγκατάλειψη και ο εγκλεισμός των παιδιών σε ιδρύματα" και, τέλος, εκστρατεία ευαισθητοποίησης της κοινής γνώμης σε εθνικό επίπεδο, με στόχο να αποτραπεί η εγκατάλειψη παιδιών και να επιτυγχάνεται η επανένταξή τους στις φυσικές ή σε θετές οικογένειες. Αναμένεται ότι τα επιμέρους στοιχεία αυτού του προγράμματος θα είναι έτοιμα για την προκήρυξη διαγωνισμών και την ανάθεση συμβάσεων πριν το τέλος του έτους.

(1) COM(97)2003 τελικό.

(2) COM(98)702 τελικό" COM(1999)508 τελικό.